માધાએ ધ્યાનથી જોવા માંડ્યુ. કંઇ ખબર ન પડી પણ સિંહના ત્રણ મોઢાવાળા નિશાનને જોઈને એટલુ ખબર પડી કે છે આ સરકારી કાગળ. ત્યાં તો બાજુવાળા સમુડોશીના દિકરાએ પોક મૂકી. માધાએ સમુડોશીના ઝૂંપડે જોયુ તો ત્યાં પણ આવો જ કાગળ હતો. આજુબાજુના દરેક ઝૂંપડા પર આવો કાગળ હતો. થોડીવારમાં ખબર પડી કે સરકાર આ જમીન પરથી કોઇ મોટો રસ્તો બનાવવા જઇ રહી છે અને એટલે ત્રણ દિવસમા ઝૂંપડા ખાલી કરવાનો કોર્ટનો હુકમ છે. ત્રણ દિવસ પછી અહીં સરકાર બુલડોઝર ફેરવીને જમીન ખાલી કરશે.